અને આમ આવું તો કંઈ કેટલુંયે એણે ચીતરી નાખ્યું. બીજી બાજુ પૂજન પેલી પાર્ટી પછી પોતાની જાતને જ ગીલ્ટી માની રહ્યો હતો.એને એવું કે હું ખુશી સાથે બેઠો હતો એટલે જ કદાચ દિશા નારાજ થઈને પાર્ટીમાંથી નીકળી ગઈ હશે.પણ મેં પણ તો એને રોકવાનો પ્રયત્ન કર્યો જ હતો, પણ એણે પુઠ વાળીને જોયું જ નહી તો હું શું કરું? જયારે જયારે એના ફોન પર ખુશીના નામની રીંગ વાગતી ત્યારે ત્યારે એને દિશાની યાદ આવતી, અને એકાદ કલાકમાં આવું દસેક વાર થતું હતું.એ ખુશીના ફોન ના ઉપાડે અને સામે દિશા એના ફોન ના ઉપાડે. જબરું ત્રિકોણ સર્જાયું હતું. જે અમને જોઈએ એને અમે ના જોઈએ, અને જેને અમે જોઈએ એ કોને જોઈએ?